Kakawin Nāgarakṛtâgama/Pupuh 19
Pupuh 19 – Jagaddhita 

1. 
a. eñjing ry angkatirang narendrā ḍatĕng anghinĕp i Bhayalangö tigang kulĕm 
b. sah sangkêrika tang kĕdu dawa rame janapada kahalintangan huwus 
c. rig lampĕs ri timĕs muwah kuṭi ri pogara kahnū lĕbuhnika gĕnĕt
d.  mwang ring maṇḍala hambulu traya tĕkê Ḍaḍap adulur ikang rawālaris

2. 
a. wwantĕn dharmā kasogatan prakāśitê madakaripura kastawêng langö 
b. sīmānugraha bhūpatil sang apatih Gaja Mada racaṇanyan uttama
c. yekānung dinunung nareśwara pasanggrahanira pinĕnĕd rinūpakā 
d. andondok mahawan rikang trasungay andyus i capahan atīrthaśewana

Nāgarakṛtâgama
Kakawin Nāgarakṛtâgama